**“Кыргыз Республикасынын Өкмөтүнүн айрым чечимдерине өзгөртүүлөрдү киргизүү жөнүндө” Кыргыз Республикасынын Министрлер Кабинетинин токтомунун долбооруна**

**МААЛЫМКАТ-НЕГИЗДЕМЕ**

**1. Максаты жана милдеттери**

Кыргыз Республикасынын Министрлер Кабинетинин бул токтомунун долбоору (мындан ары - Министрлер Кабинети) Кыргыз Республикасынын Өкмөтүнүн айрым чечимдерине (мындан ары - Өкмөт) аларды ылайык келтирүү максатында Кыргыз Республикасынын Президентинин 2021-жылдын 5-майындагы №114 “Кыргыз Республикасынын Министрлер Кабинети жөнүндө” Жарлыгына жана Өкмөттүн 2021-жылдын 12-февралындагы № 38 “Кыргыз Республикасынын Өкмөтүнүн жаңы түзүмү бекитилгендигине жана Кыргыз Республикасынын аткаруу бийлигинин органдарын реформалоого байланыштуу уюштуруу чаралары жөнүндө” токтомуна дал келтирип иштелип чыккан.

 **2. Баяндоочу бөлүк**

Жогорудагы Президенттин жана Өкмөттүн чечимдери менен Өкмөттүн жаңы түзүмү бекитилди, аткаруу бийлигинин айрым органдарынын статусу жана аталышы өзгөрүлдү. Ушуга байланыштуу Өкмөттүн төмөнкү чечимдерин жаңыртуу зарылчылыгы келип чыкты:

* Кыргыз Республикасынын Өкмөтүнүн 2013-жылдын 9-апрелиндеги № 181 “Эң мыкты айыл өкмөтү” наамына жалпы мамлекеттик сынак өткөрүү тартиби жөнүндө жобону бекитүү тууралуу” токтому;
* Кыргыз Республикасынын Өкмөтүнүн 2018-жылдын 31-октябрындагы № 513 “Кыргыз Республикасында жергиликтүү өз алдынча башкарууну өнүктүрүүнүн 2018-2023-жылдарга карата программасы жөнүндө” токтому;
* Кыргыз Республикасынын Өкмөтүнүн 2019-жылдын 20-августундагы № 411 “Кыргыз Республикасынын көп этностуу райондорундагы жана шаарларындагы этностор аралык мамилелерге тийиштүү маселелер боюнча коомдук кабылдамалардын ишин камсыз кылуучу жооптуу катчылардын эмгегине акы төлөө жөнүндө” токтому;
* Кыргыз Республикасынын Өкмөтүнүн 2019-жылдын 9-сентябрындагы № 463 “Кыргыз Республикасынын өзгөчө статуска ээ болгон айрым чек ара аймактарын аныктоо жана тизмесин бекитүү тартиби жөнүндө жобону бекитүү тууралуу” токтому

Чек ара кызматынын Кыргыз Республикасынын Улуттук коопсуздук мамлекеттик комитетинин карамагына өткөндүгүн эске алып, калктуу конуштар боюнча корутунду сунуш кылган жооптуу мамлекеттик органдардын тизмесинен чыгарылгандыгын белгилей кетүү керек, ал калктуу конуштар боюнча корутунду берген жооптуу мамлекеттик органдардын тизмесинен чыгарылган, Министрлер Кабинетинин ыйгарым укуктуу өкүлдөрү тарабынан Кыргыз Республикасынын өзгөчө статусу бар айрым чек ара аймактарынын тизмесине киргизүү үчүн сунушталган.

**3.** **Мүмкүн болуучу социалдык, экономикалык, укуктук, укук коргоочулук, гендердик, экологиялык, коррупциялык кесепеттердин божомолдору**

Кыргыз Республикасынын ушул Мыйзам долбоорун кабыл алуу терс социалдык, экономикалык, укуктук, укук коргоочулук, гендердик, экологиялык, коррупциялык кесепеттерге алып келбейт.

1. **Коомдук талкуунун жыйынтыктары жөнүндө маалымат**

Бул токтом коомдук талкууга коюу үчүн Өкмөтүнүн расмий сайтына жана Кыргыз Республикасынын ченемдик укуктук актыларынын долбоорлорун коомлук талкуулоонун бирдиктүү порталына жайгаштырылат.

1. **Долбоордун мыйзамдарга шайкеш келишине талдоо жүргүзүү**

Сунушталган долбоор, колдонуудагы мыйзамдардын, ошондой эле Кыргыз Республикасы катышуучу болгон белгиленген тартипте күчүнө кирген эл аралык келишимдердин ченемдерине каршы келбейт.

**6. Каржылоо зарылдыгы жөнүндө маалымат**

Кыргыз Республикасынын Өкмөтүнүн ушул токтомдун долбоорун кабыл алуу республикалык бюджеттен кошумча финансылык сарптоолорго алып келбейт.

**7. Жөнгө салуучулук таасирин талдоо жөнүндө маалымат**

Бул долбоор, ишкердикти жөнгө салууга багытталган ченемдерди камтыбагандыктан, жөнгө салуучу таасирин талдоону талап кылбайт.

**Кыргыз Республикасынын**

**Айыл, суу чарба жана**

**аймактарды өнүктүрүү министри А.С. Джаныбеков**